Indien dit op die witmense gerig is, is dit net om te sien of hulle die tekens ken. In daardie geval kan hulle vrese die kennis bevestig en sal hulle kwaai intimidasie ervaar.
Hallo Lukas, VREESLIK dankie vir jou antwoord. Ek slaap vannag hier by my sus om te help wag staan in die nag en ek het bietjie 'sekuriteit' saamgebring. Hulle het geen sekuriteit soos diefwering of alarms nie, ook nie wagte nie. Dis 'n gewone ou plaashuis waar daar nooit probleme was nie.
Hier is we'll 'n ou tuinjong (kleurling) en een maal per week 'n kleurling bediende in die huis. Haar man het die polisie geskakel om na die 'uitstalling' te kyk. Hulle het die panga en stok gevat (ek's bitter spyt daaroor). Hulle was ook so pas hier met 'n voertuig om patrollie te ry - hou so bietjie dop.
Ja, dit is vir my baie vreemd. Dit is moontlik dat jou suster se lewe bedreig word maar ek is nie heeltemal so oortuig nie. Ek sal eers n klompie ander vrae wil vra voor ek meer sekerheid sal hê.
Ek het nog n vraag. As jy staan waar julle gestaan het toe die foto geneem was en jy mik oor die kruispunt van die panga en die stok, deur die boom na die huis. Na watter vertrek sal jy dan kyk ?
Ek het jou vrae hieronder beantwoord. My sussie is huidiglik op die vliegtuig oppad na ander familie sodat hulle vir 'n maand of wat darem die kinders ook weg het. Haar man bly alleen agter. Ek sal die kleur van die bediende se hemp en hoed vir jou laat weet sodra ek met haar kan praat.
Jy sal nie glo nie, maar presies daar, ander kant die boom, is 'n skuifdeur wat jy maklik kan uithak as jy wil inkom! Hy sluit maklik, geen probleem, maar hak sommer tjoef-tjaf uit. Jy weet seker hoe maak hulle skuifdeure oop.
Ek het eers gewonder of dit nie dalk wit mense is wat die tekens daar geplaas het nie. Maar nou is ek nie meer so seker nie.
Die feit dat sy in die eerste plek die polisie daar gekry het, help in die sin dat die misdadigers weet dat julle van hulle bewus is. As die misdadigers nie self agter kom nie, is daar n goeie kans dat die polisie hulle self sal laat weet.
Hier aangeheg is nuwe foto's wat my swaer gistermiddag geneem het. Die geskryf is op die bordjie by die indraaipad na die huis. Ons weet werklik nie hoe oud dit is nie. Dis egter nog nie geroes nie.
Die skoene was gevind by die huis se omheining (vibacrete muur) en dit was nie daar vroeer nie en die stokke in 'n kruis is ook vreemd omdat dit vergelyk met die panga by die huis.
Wat die huiswerkers se kleredrag betref, nie een van hulle het 'n liggroen top of rooi hoed of topstorey aangehad nie. Daar was egter 'n kleurling so 2 weke gelede in die dorp wat my Swaer se motor se ruit uitgegooi het (totale vreemdeling) en hy het 'n rooi hoed op sy kop gehad. Groete.
Die goeie nuus is dat die bedreiging gewoonlik n begeerte is. Maar hier is te veel goed wat n gewone mens wat een of ander tyd ’n gewone kursus bygewoon het nie sal weet nie. Ek het jare gelede ’n kursus namens die weermag in Malmesbury aangebied maar die mense wat daardie kursus bygewoon het, sou nie die goed kon gebruik wat julle raaksien nie.
Daarom kan ek met redelike gemak, wit mense in hierdie saak uitskakel. Ek kan iemand daarheen stuur maar dit gaan jou swaer n paar rand kos. Die naaste AKSKA lid wat die tekens kan gaan lees is ongeveer 300km van julle af en ons vra R2.30 per Km. ’n Konsultasie is ’n minimum van R2500.00 en jou swaer moet besluit of dit vir hom die moeite werd sal wees.
Verder wil ek voorstel dat hy die boek oor tekens ook bestel. As hy die boek het, kan hy vir ons aanlyn kursus inskryf sodat ons hom op die internet verder kan leer en ondersteun.
Lukas ek wil ook n paar vrae hier vra. Op die bord staan iets uitgekrap van " Toere van die Piket (Piketberg ander kant julle) 27 sonop". 27 Dra gewoonlik iets rooi soos n hoed of sokkies, skaaf of iets want hulle kyk bloed. Die persoon met die rooi hoed wat die motor se ruit uitgegooi het, is moontlik die knaap van Piketberg en Toere is sy skuilnaam waaraan almal in bende geledere hom sal ken ( sy "stella"). Weet jy dalk hoekom hy die ruit uitgegooi het was daar woorde of iets? Ek vind dit net opmerklik die man met die rooi hoed die insident en die "Hollander 27" wat sy merk daar kom maak op die bord na julle huis. Nou verskyn daar die tekens. Hy het miskien sy mes uit vir die ander nommer wat by julle in die tuin werk. Die tuinjong met die tatoos sal dalk weet wie is Toere. Dalk is die twee gekoppel en kan ek vra of daar dalk n insident ook met die tuinjong was? Staan vas
Lukas ek wil nie n boek hier skryf nie, maar verstaan nie hoekom jy my die vrae vra nie. Holland kyk bloed as n lyn die ander het ook hulle lyne. Net 28 is sonaf.
Jammer Staan vas, maar ek dink jy oorskat my spoed. Ek is nie regtig so vinnig as wat jy dink nie. Ek het weer na die foto gekyk en ek sien die volgende
Ek stem saam dat ons op hierdie stadium mie met sekerheid kan se dat dit deur die misdadigers aangebring is nie. Ons kan ook nie met oortuiging se dat Toere die bendelid se naam is nie. Dit is wel baie moontlik maar tog kan ons nie op grond van die tekens teen die bord aanneem dat dit iets met die insidentge op die plaas te doen het nie.
Maar kom ons veronderstel dit is. Dan is ek nog altyd te stadig om die bloed kyk raak te sien. Kan jy my daarmee reghelp ?
Ek sou dit nogal waardeer het as Staan vas en S412 saam na die plek kon gaan kyk, al is dit net om ons eie kennis uit te bou. Staan vas ken die bendes baie goed en hy kan ons baie oor die bendes leer. Hy ken ook ons tekens en S412 het baie ondervinding met tekens. As hulle saam kon gaan sou ons dalk groot voordele uit die besoek kon kry.
More Lukas. Ek is bereid om daar te gaan kyk op my eie onkostes, om te kyk waar ons die mense kan help. Soos jy se in die proses kan ons ook leer. Dankie 499 bly dat jy ook kan bydra, partkeer op die net sukkel n mens om jou reg uit te druk of n boodskap reg oor te dra. Lukas soos 499 se dis sy bende naam en wie hy is, ons kan dit grootliks so aanvaar. Net 27 is n Hollander die ander sorteer onder ander name.